Alfa Arae

Alfa Arae (iné názvy: α Ara, α Arae, Alfa Ara) je hviezda v súhvezdí Oltár. Je to horúca hviezda hlavnej postupnosti spektrálneho typu B s povrchovou teplotou 22 000 K. Zdroje udávajú ohľadom jej jasnosti extrémne rozporuplné údaje. Je 2 000-krát až 2 900-krát žiarivejšia a 7 – 8-krát hmotnejšia než Slnko, čo však nesedí dobre s inými parametrami. Od beta Arae je slabšia len o 0,1 (v starších zdrojoch o 0,2) magnitúdy a v ich jasnosti voľným okom nevidieť rozdiel. 

Je to spektroskopická a súčasne aj vizuálna dvojhviezda. Jej pozorovateľný sprievodca, hviezda typu K s jasnosťou 12,5 magnitúd, leží od hlavnej zložky 54″ ďaleko, čo v skutočnosti predstavuje vzdialenosť najmenej 4 100 au.

Zdroj 

 

Súhvezdie Oltár
Bayerove objekty
Modrobiele trpaslíky
Viacnásobné hviezdy
Spektroskopické dvojhviezdy